دپا تئی بووا کن انت، بلکین گوشتگ اِت دوستۓ مَنا
 پٹّ انت تَرا، بلکین روکین آسے چیر انت مان دِلا
 چونین دئورے انت، منی نازین دوست!
 چونین دئورے انت، منی نازین دوست!
 راه ۓ سرا، تیر برق ۓ گوَرا
 مِهرا بستگ و خیزرانی جَن اَنت
 مِهرا وتی لوگ ۓ پُتِنکان چیر بدین!
 مِهرا وتی لوگ ۓ پُتِنکان چیر بدین!
 بے بُندر و گار و بیراهین سارتیا
 شعر و لاڈوان بُن دیَنت و آس روک کن اَنت
 اندیشه وتی مدار، گُمان وتی بُرزا بکن
 چونین دئورے انت، منی نازین دوست!
آ که شپ ۓ نیما، دروازگا جَنت،
 چراگ ۓ کُشتِنا یهتگ
 رُژنا وتی لوگ ۓ پُتِنکان چیر بدین!
 مِهرا وتی لوگ ۓ پُتِنکان چیر بدین!
 کُشوکان راهانا بستگ و اوشتادگ انت
 خون پِٹّگ انت چه ڈکّی و کارچان
 تئی کندگ و بچکندگ و شعر و لاڈوی دپا پروش اَنت
 آسمین پُلّ و گُلانِش بُن داتگ و وشگوشین کوکوا کباب کن انت
 شوقا وتی لوگ ۓ پُتِنکان چیر بدین!
 شیطانا چار که مئی گَم و اندوهانا گَل انت
 و وتی لاپچاری ۓ جَشنا مست انت
 خدایا وتی لوگ ۓ پُتِنکان چیر بدین!
 خدایا وتی لوگ ۓ پُتِنکان چیر بدین!
 شستون! جهان ۓ بُرز و جَهل و دئور و باریگا بچار
 زور تو شاملو ۓ سوجان و گپان و وتی سارا بدار
 پارسی شعر: احمد شاملو
 بلوچی ترینوک: شستونی بلوچ
 30 مئی 2015، برابر گون 9 خرداد 1394